pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ  ลงพื้นที่งาน Motor Expo 2019 ตรวจสอบการจำหน่ายยานยนต์ ลดการเอาเปรียบผู้บริโภค  หลังพบปัญหาร้องเรียนจากจองรถในงาน
วันศุกร์ที่ 6 ธันวาคม 2562
รมต. นร. นายเทวัญ ฯ  ลงพื้นที่งาน Motor Expo 2019 ตรวจสอบการจําหน่ายยานยนต์ ลดการเอาเปรียบผู้บริโภค  หลังพบปัญหาร้องเรียนจากจองรถในงาน
รมต. นร. นายเทวัญ ฯ  ลงพื้นที่งาน Motor Expo 2019 ตรวจสอบการจําหน่ายยานยนต์ ลดการเอาเปรียบผู้บริโภค  หลังพบปัญหาร้องเรียนจากจองรถในงาน
วันนี้ (6 ธ.ค.) นายเทวัญ ลิปตพัลลภ รัฐมนตรีประจําสํานักนายกรัฐมนตรี พร้อมด้วยนายณัฏฐชัย ศรีรุ่งสุขพินิจ ที่ปรึกษารัฐมนตรีประจําสํานักนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี นําคณะของสํานักงานคณะกรรมการคุ้มครองผู้บริโภค (สคบ.) ร่วมประชุมหารือกับผู้ประกอบการจําหน่ายยานยนต์ และตรวจเยี่ยมชมงานแสดงสินค้ามหกรรมยานยนต์ Motor Expo 2019 ครั้งที่ 36 ซึ่งการเดินทางไปตรวจเยี่ยมดังกล่าวสืบเนื่องมาจากมีผู้บริโภคได้ร้องทุกข์มายัง สคบ. เกี่ยวกับการไม่ได้รับความเป็นธรรมจากการทําสัญญาและผู้ประกอบธุรกิจจําหน่ายรถยนต์และรถจักรยานยนต์ ไม่ได้มีการปฎิบัติให้ถูกต้องตามที่กฎหมายกําหนด
รัฐมนตรีประจําสํานักนายกรัฐมนตรี ในฐานะประธานคณะกรรมการคุ้มครองผู้บริโภค ได้มอบหมายนโยบายให้ สคบ. ดําเนินการเพื่อป้องปรามการละเมิดสิทธิผู้บริโภคและคุ้มครองผู้บริโภคให้ได้รับความเป็นธรรมในด้านต่างๆ จึงได้มาประชุมและตรวจเยี่ยมงาน โดยได้ตรวจสอบการปิดฉลาก การให้ข้อมูล และรายละเอียดของยานยนต์ที่จําหน่ายว่าครบถ้วนตามที่กฎหมายกําหนดหรือไม่ เพื่อไม่ให้เกิดปัญหาจนเป็นเรื่องร้องเรียน
รัฐมนตรีประจําสํานักนายกรัฐมนตรี กล่าวว่า งานมหกรรมยานยนต์ Motor Expo 2019 เป็นงานที่ได้รับความสนใจจากประชาชน ทุกปีก็จะมีปัญหาจากการที่ลูกค้าบางรายเมื่อทําสัญญาและมีการส่งมอบรถไม่ทัน หรือส่งมอบรถแล้วผิดสี ผิดประเภท ราคาเปลี่ยนแปลง ของแถมที่ระบุไม่ตรงตามที่ปิดประกาศขาย ดังนั้น การลงพื้นที่วันนี้ จึงเป็นโอกาสดีที่ได้มาหารือกับผู้ประกอบการทั้งหมด ว่าสัญญาเหล่านี้อยู่ในข่ายคุ้มครองผู้บริโภค ที่ สคบ. ดูแลอยู่ ดังนั้นจึงอยากให้เป็นสัญญามาตรฐาน และกําหนดรายละเอียดให้ครบถ้วน เช่น หากลูกค้าจองแล้ว เมื่อถึงเวลาส่งมอบรถไม่ทัน จะต้องคืนเงินให้ภายใน 15 วัน เป็นต้น
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ว่าราชการจังหวัดมิเอะ ญี่ปุ่น เข้าเยี่ยมคารวะ รองนายกรัฐมนตรี
วันพฤหัสบดีที่ 16 พฤศจิกายน 2560
ผู้ว่าราชการจังหวัดมิเอะ ญี่ปุ่น เข้าเยี่ยมคารวะ รองนายกรัฐมนตรี
ผู้ว่าราชการจังหวัดมิเอะ ญี่ปุ่น เข้าเยี่ยมคารวะ รองนายกรัฐมนตรี
วันนี้ (16 พฤศจิกายน 2560) เวลา 09.00 น. นายเอเค ซูซูกิ ผู้ว่าราชการจังหวัดมิเอะ ประเทศญี่ปุ่น เข้าเยี่ยมคารวะรองนายกรัฐมนตรี (นายสมคิด จาตุศรีพิทักษ์) ณ ห้องสีฟ้า ตึกสันติไมตรี ทําเนียบรัฐบาล สรุปสาระสําคัญ ดังนี้
รองนายกรัฐมนตรีแสดงความยินดีที่ได้พบกับนายเอเค ซูซูกิ ผู้ว่าราชการจังหวัดมิเอะ และคณะผู้แทนจากภาครัฐและภาคเอกชนของจังหวัดมิเอะ ทั้งสองฝ่ายเน้นย้ําความสัมพันธ์ไทย – ญี่ปุ่น ที่มีความใกล้ชิดในทุกระดับมายาวนานกว่า 130 ปี โดยการเดินทางเยือนของผู้ว่าราชการฯ ครั้งนี้ เป็นไปเพื่อต่อยอดการเดินทางเยือนไทยของรัฐมนตรีว่าการกระทรวงเศรษฐกิจ การค้าและอุตสาหกรรมญี่ปุ่น (METI) เมื่อเดือนกันยายนที่ผ่านมา ซึ่งเป็นการตอกย้ําความสําคัญในความร่วมมือระหว่างทั้งสองประเทศ นอกจากนี้ รองนายกรัฐมนตรียังแสดงความขอบคุณที่ผู้ว่าราชการฯ มีหนังสือแสดงความอาลัยต่อการสวรรคตของพระบาทสมเด็จพระปรมินทรมหาภูมิพลอดุลยเดช บรมนาถบพิตร และรู้สึกซาบซึ้งที่เจ้าชายอากิชิโนะและเจ้าหญิงคิโกะได้เสด็จเยือนไทยเพื่อเข้าร่วมพระราชพิธีถวายพระเพลิงฯ
ความร่วมมือทางเศรษฐกิจ ขณะนี้ฝ่ายไทยให้ความสําคัญกับการปฏิรูปโครงสร้างเศรษฐกิจ การลงทุนในอุตสาหกรรมเป้าหมายที่ใช้นวัตกรรมและเทคโนโลยีชั้นสูง เพื่อขับเคลื่อนเศรษฐกิจของไทยไปสู่ Thailand 4.0 จึงสนับสนุนให้ จ. มิเอะ เข้ามาลงทุนในไทยและส่งเสริมความร่วมมือด้านเศรษฐกิจให้มีความเป็นพลวัตมากยิ่งขึ้น โดยผู้ว่าราชการฯ แสดงความสนใจที่จะนํานักธุรกิจ SMEsของ จ. มิเอะ เข้ามาลงทุนในอุตสาหกรรมเป้าหมายในพื้นที่ EEC เนื่องจากภาคธรกิจดังกล่าวมีความพร้อมทั้งในศักยภาพการผลิต เทคโนโลยี นวัตกรรม ที่สอดคล้องกับแนวนโยบายการสนับสนุนอุตสาหกรรมของไทย ทั้งนี้ ทั้งสองฝ่ายเห็นพ้องให้มีการแลกเปลี่ยนความร่วมมือในระดับ SMEs ไทย กับ SMEs จ.มิเอะ ซึ่งจะสามารถเป็นพันธมิตรทางเศรษฐกิจที่ดีต่อกันได้
ความร่วมมือด้านการศึกษา ฝ่ายไทยสนับสนุนให้ จ. มิเอะ แลกเปลี่ยนความรู้และนวัตกรรมเทคโนโลยี ผ่านความร่วมมือกับสถาบันการศึกษาของทั้งสองประเทศ โดยเฉพาะการพัฒนาทรัพยากรมนุษย์ให้มีอาชีพและศักยภาพที่ตอบโจทย์ความต้องการของตลาด อาทิ วิศวกร ช่างฝีมือ แรงงานในภาคธุรกิจต่าง ๆ นอกจากนี้ ทั้งสองฝ่ายต่างสนับสนุนให้มีสถาบันการศึกษาและสถาบันการวิจัยของ จ. มิเอะ มาจัดตั้งในไทย โดยเฉพาะในพื้นที่ EEC ที่จะช่วยประสานความร่วมมือทางการศึกษาได้อย่างราบรื่นมากยิ่งขึ้น
ในช่วงท้าย ผู้ว่าราชการฯ แสดงความชื่นชมศักยภาพการพัฒนาของไทย และเน้นย้ําความสําคัญของความร่วมมือไทย – จ. มิเอะ โดยที่ผ่านมา จ. มิเอะ ได้ลงนาม MOU กับกรมส่งเสริมอุตสาหกรรมและ BOI ของไทย ซึ่งเป็นกลไกสําคัญในการขับเคลื่อนความร่วมมือที่มีอยู่ให้เกิดผลเป็นรูปธรรมมากยิ่งขึ้น ทั้งนี้ ทั้งสองฝ่ายแสดงความตั้งใจที่จะขยายความร่วมมือระหว่างไทยกับระดับท้องถิ่นของญี่ปุ่นอย่างรอบด้านต่อไป
หลังเสร็จสิ้นการหารือ นายเอเค ซูซูกิ ผู้ว่าราชการจังหวัดมิเอะ และคณะ จะเดินทางไปพบกับเลขาธิการ BOI เพื่อหารือเกี่ยวกับความร่วมมือด้านการค้าการลงทุนระหว่างไทย – จ.มิเอะ
รัฐบาลไทย-ข่าวทำเนียบรัฐบาล-กรมการขนส่งทางบกเตือนประชาชนอย่าหลงเชื่อโฆษณาจำหน่ายกรอบป้ายทะเบียนรถเลียนแบบป้ายประมูล พร้อมแจ้งความเอาผิดทางอาญากับผู้ผลิตและผู้จำหน่ายทุกราย
วันพุธที่ 7 มิถุนายน 2560
กรมการขนส่งทางบกเตือนประชาชนอย่าหลงเชื่อโฆษณาจําหน่ายกรอบป้ายทะเบียนรถเลียนแบบป้ายประมูล พร้อมแจ้งความเอาผิดทางอาญากับผู้ผลิตและผู้จําหน่ายทุกราย
นายสนิท พรหมวงษ์ อธิบดีกรมการขนส่งทางบก กระทรวงคมนาคม กล่าวว่า กรมการขนส่งทางบก (ขบ.) ตรวจพบการโฆษณาจําหน่ายกรอบป้ายทะเบียนสกรีนลวดลายกราฟิกเลียนแบบแผ่นป้ายทะเบียนรถประมูลผ่านสื่อสังคมออนไลน์
เมื่อนําไปครอบป้ายทะเบียนรถ ทําให้มองเห็นเป็นป้ายทะเบียนกราฟิกที่ ขบ. ออกให้สําหรับทะเบียนรถที่ผ่านการประมูล ดังนั้น เพื่อเป็นการป้องกันและปราบปรามการกระทําความผิด ขบ. ได้ดําเนินการตรวจสอบพฤติกรรมของผู้ผลิตและผู้จําหน่ายผ่านสื่อสังคมออนไลน์ โดยรวบรวมเบาะแสจากประชาชนที่ร้องเรียน เพื่อดําเนินคดีตามกฎหมายฐานปลอมแปลงเอกสารราชการ หลอกลวงประชาชน และสร้างความเสียหายแก่ทางราชการ
ขบ. ขอเตือนประชาชนอย่าหลงเชื่อการโฆษณาดังกล่าว เนื่องจากการใช้กรอบป้ายทะเบียนเลียนแบบแผ่นป้ายทะเบียนรถประมูล มีความผิดตามพระราชบัญญัติรถยนต์ พ.ศ. 2522 มาตรา 11 ฐานแสดงแผ่นป้ายไม่ถูกต้องตามที่กําหนดในกฎกระทรวง ทําให้เข้าใจผิดว่าเป็นป้ายทะเบียนประมูล ต้องระวางโทษตามมาตรา 60 ปรับไม่เกิน 2,000 บาท ส่วนกรณีการทําป้ายใหม่ทั้งแผ่นเลียนแบบป้ายทะเบียนกราฟิก แต่เป็นหมายเลขทะเบียนเดิม มีความผิดฐานติดป้ายทะเบียนรถที่ไม่ใช่ป้ายซึ่งนายทะเบียนออกให้ ต้องระวางโทษปรับสูงสุดไม่เกิน 2,000 บาท ทั้งนี้ หากตรวจพบป้ายทะเบียนปลอม หมายเลขทะเบียนไม่ตรงกับป้ายวงกลม ไม่ตรงกับสําเนารถ และรายละเอียดของตัวรถ มีความผิดตามประมวลกฎหมายอาญาฐานใช้เอกสารราชการปลอม ต้องระวางโทษจําคุกตั้งแต่ 6 เดือน - 5 ปี และปรับตั้งแต่ 1,000 – 10,000 บาท และอาจถูกยึดรถเพื่อส่งตรวจพิสูจน์หลักฐานหาที่มาของตัวรถ หากมีข้อสงสัยสอบถามเพิ่มเติมได้ที่ สายด่วน 1584
รัฐบาลไทย-ข่าวทำเนียบรัฐบาล-รอง นรม.พลเอกประวิตร ฯ หาแนวทางแก้ไขปัญหาเกษตรกรผู้ปลูกลำไยภาคเหนือ มอบหมายกระทรวงเกษตรฯ เสนอเงินชดเชย เยียวยา เกษตรกรผู้ปลูกลำไย 2,000 บาท/ ไร่ ให้ ครม.พิจารณาสัปดาห์หน้า
วันพฤหัสบดีที่ 6 สิงหาคม 2563
รอง นรม.พลเอกประวิตร ฯ หาแนวทางแก้ไขปัญหาเกษตรกรผู้ปลูกลําไยภาคเหนือ มอบหมายกระทรวงเกษตรฯ เสนอเงินชดเชย เยียวยา เกษตรกรผู้ปลูกลําไย 2,000 บาท/ ไร่ ให้ ครม.พิจารณาสัปดาห์หน้า
รอง นรม.พลเอกประวิตร ฯ หาแนวทางแก้ไขปัญหาเกษตรกรผู้ปลูกลําไยภาคเหนือ มอบหมายกระทรวงเกษตรฯ เสนอเงินชดเชย เยียวยา เกษตรกรผู้ปลูกลําไย 2,000 บาท/ ไร่ ให้ ครม.พิจารณาสัปดาห์หน้า
วันนี้ (6 สิงหาคม 2563) เวลา 15.00 น. ณ ห้องนิทรรศการ 1-3 ศูนย์ประชุมนานาชาติเฉลิมพระเกียรติ 7 รอบพระชนมพรรษา พลเอก ประวิตร วงษ์สุวรรณ รองนายกรัฐมนตรีเป็นประธานประชุมหารือระหว่างภาครัฐและเกษตรกรเพื่อหาแนวทางแก้ไขปัญหาเกษตรกรผู้ปลูกลําไยภาคเหนือ โดยมีผู้ว่าราชการจังหวัดภาคเหนือตอนบน 8 จังหวัด หัวหน้าส่วนราชการ ประธานสภาอาชีพเกษตรกร ผู้แทนเกษตรกรเข้าร่วมประชุม
รองนายกรัฐมนตรีกล่าวถึงสถานการณ์ผลผลิตลําไยในพื้นที่ 8 จังหวัดภาคเหนือ มีปริมาณผลผลิตลําไยในฤดูที่จะออกสู่ตลาดในช่วงเดือนกรกฎาคมถึงเดือนสิงหาคมเป็นจํานวนมากประกอบกับปัญหาภัยแล้งทําให้ต้นทุนในการผลิตสูงขึ้น รวมทั้งสถานการณ์การแพร่ระบาดของโรคโควิด 19 ส่งผลกระทบต่อการส่งออกและการรับซื้อผลผลิตลําไยของพ่อค้าจากประเทศจีน รัฐบาลมีความห่วงใยพี่น้องเกษตรกรผู้ปลูกลําไย โดยมอบหมายให้กระทรวงพาณิชย์ กระทรวงเกษตร และสหกรณ์ธนาคารเพื่อการเกษตรและสหกรณ์การเกษตรขับเคลื่อนโครงการ ช่วยเหลือเกษตรกรผู้ปลูกลําไย ปี 2563 ดังนี้
1.ให้คณะกรรมการระดับจังหวัดแก้ไขปัญหาเกษตรกรที่ได้รับผลกระทบจากผลิตผลการเกษตร เป็นผู้รับผิดชอบโครงการสนับสนุนจุดรวบรวมและคัดคุณภาพลําไย กระจายออกนอกแหล่งผลิต ปี 2563 สนับสนุนจุดรวบรวมลําไยสดเพื่อแปรรูป ปี 2563 และแก้ไขปัญหาสถานการณ์ผลผลิตผลไม้ออกสู่ตลาดมาก ปี 2563 2. โครงการแก้ไขปัญหาสถานการณ์ผลผลิตผลไม้ออกสู่ตลาดมาก ปี 2563 และชดเชยดอกเบี้ยให้กลุ่มเป้าหมาย มอบหมายให้กรมการค้าภายใน และธนาคารเพื่อการเกษตรและสหกรณ์การเกษตร บริหารจัดการให้เชื่อมโยงตลาดกับห้างสรรพสินค้า รวมถึงปั้มน้ํามัน ปตท. และตลาดออนไลน์ เพื่อเพิ่มช่องทางจําหน่ายสินค้า
สําหรับการชดเชยเพื่อเยียวยา บรรเทาความเดือดร้อน ให้เกษตรกรผู้ปลูกลําไย ที่ได้รับผลกระทบจากสถานการณ์แพร่ระบาดของโรคโควิด 19 ในอัตราไร่ละ 2,000 บาท รายละ ไม่เกิน 25 ไร่ นั้น รองนายกรัฐมนตรีจะขอให้กระทรวงเกษตรและสหกรณ์ เป็นหน่วยงานหลักนําเสนอต่อคณะรัฐมนตรี พิจารณาให้ความช่วยเหลือ และแจ้งผลการพิจารณา ให้สภาอาชีพเกษตรกรทราบต่อไป โดยขอให้เกษตรกรมั่นใจว่า รัฐบาลจะให้ความช่วยเหลือเกษตรกรให้มีคุณภาพชีวิตที่ดี มีชีวิตความเป็นอยู่ที่มั่นคงและยั่งยืนตลอดไป
-----------------------------------------
สํานักโฆษก
รัฐบาลไทย-ข่าวทำเนียบรัฐบาล-รองปลัด สุรพลฯ ร่วมการประชุมหารือโครงการจิตอาสาพัฒนาสิ่งแวดล้อมและคุณภาพชีวิตของประชาชนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 1/2562 พร้อมโชว์ครื่องทำล
วันศุกร์ที่ 1 มีนาคม 2562
รองปลัด สุรพลฯ ร่วมการประชุมหารือโครงการจิตอาสาพัฒนาสิ่งแวดล้อมและคุณภาพชีวิตของประชาชนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 1/2562 พร้อมโชว์ครื่องทําล
นายสุรพล ชามาตย์ รองปลัดกระทรวงอุตสาหกรรม เข้าร่วมการประชุมหารือโครงการจิตอาสาพัฒนาสิ่งแวดล้อมและคุณภาพชีวิตของประชาชนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 1/2562
วันนี้ (1 มีนาคม 2562) เวลา 09.00 น. นายสุรพล ชามาตย์ รองปลัดกระทรวงอุตสาหกรรม เข้าร่วมการประชุมหารือโครงการจิตอาสาพัฒนาสิ่งแวดล้อมและคุณภาพชีวิตของประชาชนเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก ครั้งที่ 1/2562 เรื่อง การผลิตนวัตกรรมสิ่งประดิษฐ์ที่ช่วยลดฝุ่นละอองมลพิษในอากาศ การจัดทําแผง Solar Cell เพื่อเป็นแหล่งเก็บพลังงานสํารองและเป็นพลังงานทดแทน การแก้ไขปัญหาน้ําเสียโดยชุมชน ได้แก่ การจัดทําถุงดักไขมันเพื่อให้ชุมชนนําไปใช้ในการบําบัดน้ําเสียก่อนทิ้งลงคลอง และการนําวัชพืชไปทําปุ๋ยและถ่านเพื่อเพิ่มรายได้แก่ชุมชนริมน้ํา โดยมีพลเรือเอก ปวิตร รุจิเทศ รองผู้บัญชาการถวายความปลอดภัยรักษาพระองค์ เป็นประธาน พล.อ.ปุรณิทธิ์ บุณยามานพ นายทหารปฎิบัติการพิเศษ พล.ต.ท. สกลเขต จันทรา กรมวังผู้ใหญ่ นางพัชราภรณ์ อินทรียงค์ ปลัดสํานักนายกรัฐมนตรี นายสุรศักดิ์ เรียงเครือ รองปลัดสํานักนายกรัฐมนตรี นายธีรภัทร ประยูรสิทธิ ผู้แทนรัฐบาลประจํา ศอญ. นายสมชาย ทรงประกอบ รองอธิบดีกรมควบคุมมลพิษ ผู้แทนจากสํานักงานการอาชีวศึกษา และผู้ที่มีส่วนเกี่ยวข้อง ร่วมประชุม
ทั้งนี้ นายสุรพล ชามาตย์ รองปลัดกระทรวงอุตสาหกรรม โดยกระทรวงอุตสาหกรรมได้นําเครื่องทําละอองน้ําจับฝุ่นในอากาศมาสาธิตให้ผู้บริหารของสํานักนายกรัฐมนตรีและคณะทํางานจิตอาสาได้ชมการทํางานของเครื่องอีกด้วย
รัฐบาลไทย-ข่าวทำเนียบรัฐบาล-รมว.ยธ. ประชุมผู้บริหารกระทรวงยุติธรรม พร้อมมอบนโยบายให้ทุกหน่วยงานในสังกัดกระทรวงฯ
วันพุธที่ 31 กรกฎาคม 2562
รมว.ยธ. ประชุมผู้บริหารกระทรวงยุติธรรม พร้อมมอบนโยบายให้ทุกหน่วยงานในสังกัดกระทรวงฯ
นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒/๒๕๖๒
ในวันพุธที่ ๓๑ กรกฏาคม ๒๕๖๒ เวลา ๑๑.๓๐ น. ณ ห้องทิวลิป โรงแรมรามาการ์เด้นส์ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๒/๒๕๖๒ โดยมีศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม พร้อมด้วยคณะผู้บริหารกระทรวงยุติธรรม เข้าร่วมฯ
โดยในที่ประชุม นายสมศักดิ์ฯ ได้ให้แนวทางการปฏิบัติของหน่วยงานในสังกัดกระทรวงยุติธรรม โดยให้ความสําคัญกับการดําเนินงานของกองทุนยุติธรรม เพื่ออํานวยความยุติธรรมให้กับประชาชน การป้องกันปัญหายาเสพติด การพัฒนาพฤตินิสัยและการสร้างงานสร้างอาชีพแก่ผู้ต้องขัง ด้วยการบูรณาการให้เรือนจํา/ทัณฑสถานเป็นแหล่งท่องเที่ยว ด้วยการทําเกษตรกรรม ปศุสัตว์ เพื่อส่งออก อันจะเป็นการสร้างอาชีพและรายได้ให้กับผู้ต้องขังอีกทางหนึ่งด้วย
รัฐบาลไทย-ข่าวทำเนียบรัฐบาล-ก.อุตฯ จัดสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
วันศุกร์ที่ 20 กรกฎาคม 2561
ก.อุตฯ จัดสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
ก.อุตฯ จัดสัมมนาเชิงปฏิบัติการ "การจัดการสื่อสารแบบใหม่ในพื้นที่เครือข่าย” จ.สมุทรสงคราม
วันนี้ (20 กรกฎาคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม รองโฆษกกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การจัดการสื่อสารแบบใหม่ในพื้นที่เครือข่าย” โดยมีนางอทิตา กลิ่นสุวรรณ อุตสาหกรรมจังหวัดสมุทรสงคราม ร่วมเปิดการสัมมนา ณ โรงแรมชูชัยบุรีศรีอัมพวา จังหวัดสมุทรสงคราม
หัวหน้าผู้ตรวจราชการกระทรวงอุตสาหกรรม รองโฆษกกระทรวงอุตสาหกรรม กล่าวว่า กระทรวงอุตสาหกรรม มีภารกิจกําหนดนโยบายและยุทธศาสตร์การพัฒนาอุตสาหกรรมไทยที่สอดคล้องกับนโยบายรัฐบาล สร้างโอกาสพัฒนาปัจจัยแวดล้อมที่เอื้อต่อการลงทุนและการประกอบกิจการ เสริมสร้างศักยภาพอุตสาหกรรม วิสาหกิจ และผู้ประกอบการ ให้มีความเข้มแข็ง กํากับดูแลการประกอบธุรกิจอุตสาหกรรมให้สมดุลและยั่งยืน เป็นมิตรกับสิ่งแวดล้อม รวมถึงบูรณาการและติดตามการดําเนินงานตามยุทธศาสตร์ เพื่อผลักดันให้เกิดประสิทธิผล ซึ่งการดําเนินภารกิจดังกล่าวจะบรรลุเป้าหมายได้ ต้องอาศัยกลยุทธ์ด้านการประชาสัมพันธ์ที่มีประสิทธิภาพ เพื่อสร้างการรับรู้ และสร้างความรู้ความเข้าใจต่อสาธารณชน รวมถึงมวลชนในพื้นที่และประชาชนทั่วไปได้อย่างถูกต้อง ต่อเนื่อง โดยรัฐบาลได้ให้ความสําคัญในการสร้างการรับรู้แก่ประชาชนผ่านช่องทางการประชาสัมพันธ์ข้อมูลข่าวสารผ่านสื่อโซเชี่ยลมีเดียและสื่อออนไลน์ เช่น Facebook Twitter Line@ YouTube และเว็บไซต์ต่างๆ ซึ่งเป็นช่องทางที่สามารถสื่อสารได้อย่างรวดเร็วและทั่วถึง
ดังนั้น เพื่อให้การสร้างการรับรู้ข้อมูลข่าวสารผ่านสื่อโซเชี่ยลมีเดียและสื่อออนไลน์ของกระทรวงอุตสาหกรรม ดําเนินไปอย่างมีประสิทธิภาพและเป็นไปในทิศทางเดียวกัน สามารถปฏิบัติงานให้สอดคล้องกับภารกิจของหน่วยงานและนโยบายของรัฐบาล สํานักงานปลัดกระทรวงอุตสาหกรรม จึงจัดการสัมมนาเชิงปฏิบัติการ เรื่อง “การจัดการสื่อสารแบบใหม่ในพื้นที่เครือข่าย” ในครั้งนี้ขึ้น เพื่อสร้างความรู้ความเข้าใจเกี่ยวกับการนําระบบดิจิตอลมาประยุกต์ใช้ในงานประชาสัมพันธ์ และการจัดกระบวนการสื่อสารแบบใหม่ เพื่อรองรับอุตสาหกรรม 4.0 รวมทั้งเปิดโอกาสให้ผู้เข้าร่วมสัมมนาได้พบปะแลกเปลี่ยนทัศนคติ ความคิดเห็น ตลอดจนสะท้อนปัญหาและอุปสรรคในการปฏิบัติงาน นําไปสู่การแก้ไขที่เป็นรูปธรรม รวมถึงการสร้างความสัมพันธ์อันดีระหว่างผู้ปฏิบัติงานประชาสัมพันธ์ของหน่วยงานในสังกัด โดยมีผู้แทนด้านประชาสัมพันธ์จากหน่วยงานระดับกรมและสถาบันเครือข่ายเข้าร่วมสัมมนาจํานวนกว่า 60 คน
รัฐบาลไทย-ข่าวทำเนียบรัฐบาล-นายกรัฐมนตรีพบหารือกับนายอู วิน มยิน ประธานาธิบดีแห่งสาธารณรัฐแห่งสหภาพเมียนมา
วันจันทร์ที่ 30 เมษายน 2561
นายกรัฐมนตรีพบหารือกับนายอู วิน มยิน ประธานาธิบดีแห่งสาธารณรัฐแห่งสหภาพเมียนมา
นายกรัฐมนตรีพบหารือกับนายอู วิน มยิน ประธานาธิบดีแห่งสาธารณรัฐแห่งสหภาพเมียนมา
วันนี้ (28 เมษายน 2561) เวลา 09.00 น. พลเอก ประยุทธ์ จันทร์โอชา นายกรัฐมนตรี พบหารือกับ นาย อู วิน มยิน (H.E. U Win Myint) ประธานาธิบดีแห่งสาธารณรัฐแห่งสหภาพเมียนมา ระหว่างการประชุมสุดยอดอาเซียน ครั้งที่ 32 ณ โรงแรม Shangri-La สาธารณรัฐสิงคโปร์ ภายหลังเสร็จสิ้นการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีแสดงความยินดีกับนายอู วิน มยิน ที่ได้รับเลือกให้ดํารงตําแหน่งประธานาธิบดีแห่งสาธารณรัฐแห่งสหภาพเมียนมาคนใหม่ พร้อมกล่าวว่ารัฐบาลไทยพร้อมทํางานร่วมกับรัฐบาลเมียนมาในทุกด้าน โดยเฉพาะในการสร้างเสถียรภาพและความมั่นคงในการพัฒนาพื้นที่ชายแดนเพื่อความมั่นคง มั่งคั่งและยั่งยืนของทั้งสองประเทศ โดยนายกรัฐมนตรีเสนอให้เมียนมาเร่งกระบวนการลงทะเบียนแรงงานให้แล้วเสร็จตามระยะเวลาที่กฎหมายกําหนด เฝ้าระวังการลักลอบขนยาเสพติดตามแนวชายแดน และแก้ปัญหาการค้าขายสินค้าผิดกฎหมายตามแนวชายแดน
ในโอกาสนี้ ไทยและเมียนมายินดีที่ความร่วมมือดําเนินไปอย่างมีพลวัตเป็นที่น่าพอใจในทุกมิติ โดยเห็นว่าในฐานะเพื่อนบ้านที่ใกล้ชิดไทยและเมียนมาควรสร้างความเชื่อมโยงให้มากที่สุด และต้องเชื่อมโยงกับอนุภูมิภาคด้วย สําหรับโครงการพัฒนาเขตเศรษฐกิจพิเศษทวายนั้น นายกรัฐมนตรีได้ขอให้เร่งการเจรจา 3 ฝ่ายคือไทย เมียนมา และญี่ปุ่น โดยเร็วเพื่อให้โครงการดําเนินต่อไปได้ นอกจากนี้ ผู้นําทั้งสองย้ําว่าประเด็นด้านชายแดนจะต้องไม่เป็นอุปสรรคต่อการพัฒนาพื้นที่ จึงขอให้ทั้งสองฝ่ายหารือกันอย่างสร้างสรรค์เพื่อผลประโยชน์ของประชาชนทั้งสองประเทศต่อไป
สําหรับสถานการณ์ในรัฐยะไข่ นายกรัฐมนตรีเห็นพัฒนาการทางบวกและความตั้งใจจริงของเมียนมาในการแก้ปัญหานี้ โดยเห็นว่าควรมุ่งเน้นการดูแลรักษาความปลอดภัยในพื้นที่ควบคู่ไปกับการพัฒนาเศรษฐกิจและมิติทางสังคม ในขณะเดียวกันความช่วยเหลือด้านการพัฒนาต่างๆ ประชาคมระหว่างประเทศซึ่งมีความพร้อมทั้งด้านการเงินและทรัพยากรต่างๆ สามารถมีส่วนร่วมและช่วยสนับสนุนได้ ทั้งนี้นายกรัฐมนตรีเห็นว่ากระบวนการสันติภาพและกระบวนการปรองดองในเมียนมาเป็นปัจจัยสําคัญต่อการพัฒนาประชาธิปไตย เศรษฐกิจและสังคมของเมียนมา ซึ่งจะช่วยเกื้อหนุนให้เกิดความมั่นคงของภูมิภาคด้วยเช่นกัน
โอกาสนี้นายกรัฐมนตรีกล่าวว่าไทยจะเป็นเจ้าภาพการประชุม ACMECS ครั้งที่ 8 ระหว่างวันที่ 15-16 มิถุนายน 2561 จึงใช้โอกาสนี้เชิญประธานาธิบดีและภริยาเข้าร่วมการประชุม ACMECS ที่กรุงเทพฯ ในช่วงเวลาดังกล่าวด้วย
รัฐบาลไทย-ข่าวทำเนียบรัฐบาล-พิธีมอบหนังสืออนุญาตให้เข้าทำประโยชน์ฯ ภาคเหนือตอนบน ๒
วันจันทร์ที่ 5 พฤศจิกายน 2561
พิธีมอบหนังสืออนุญาตให้เข้าทําประโยชน์ฯ ภาคเหนือตอนบน ๒
พิธีมอบหนังสืออนุญาตให้เข้าทําประโยชน์ฯ ภาคเหนือตอนบน ๒
พิธีมอบหนังสืออนุญาตให้เข้าทําประโยชน์ฯ ภาคเหนือตอนบน ๒
เมื่อวันจันทร์ที่ ๒๙ ตุลาคม ๒๕๖๑ ณ หมู่บ้านเมืองรวง หมู่ ๕ ตําบลแม่กรณ์ อําเภอเมืองเชียงราย จังหวัดเชียงราย พลเอก ประยุทธ์ จันทร์โอชา นายกรัฐมนตรีเป็นประธานสักขีพยานในพิธีมอบหนังสืออนุญาตให้เข้าทําประโยชน์หรืออยู่อาศัยในพื้นที่โครงการจัดที่ดินทํากินให้ชุมชนตามนโยบายรัฐบาลของคณะกรรมการนโยบายที่ดินแห่งชาติ (คทช.) โดยมี พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นผู้มอบให้แก่ผู้ว่าราชการจังหวัดในพื้นที่กลุ่มจังหวัดภาคเหนือตอนบน ๒ ประกอบด้วย จังหวัดเชียงราย จังหวัดพะเยา จังหวัดแพร่ และจังหวัดน่าน รวมจํานวนทั้งสิ้น ๗ พื้นที่ เนื้อที่ ๔๕,๐๗๑-๐-๙๖ ไร่ จํานวน ๓,๕๓๕ ราย เพื่อลดความเหลื่อมล้ําของสังคม และแก้ไขปัญหาความเดือดร้อนของประชาชนด้านที่ดินทํากินตามนโยบายรัฐบาลของ คทช. กําหนดหลักเกณฑ์และเงื่อนไข โดยไม่ให้กรรมสิทธิ์ แต่อนุญาตให้เข้าทําประโยชน์ในที่ดินของรัฐเป็นกลุ่มหรือชุมชน รวมทั้ง การส่งเสริมการประกอบอาชีพตามศักยภาพของพื้นที่ พร้อมกันนี้ได้มอบหนังสือแสดงโครงการป่าชุมชนตามนโยบายที่ให้ชุมชนร่วมกับภาครัฐในการบริหารจัดการดูแลเพื่อให้ป่าเกิดความยั่งยืน รวมจํานวน ๔ พื้นที่ ได้แก่ ป่าชุมชนบ้านป่าจั่น จังหวัดเชียงราย ป่าชุมชนบ้านศรีเมืองชุม จังหวัดพะเยา ป่าชุมชนบ้านแม่ยางยวง จังหวัดแพร่ และป่าชุมชนบ้านนาเลา จังหวัดน่าน
สํานักงานนโยบายและแผนทรัพยากรธรรมชาติและสิ่งแวดล้อม (สผ.) ในฐานะฝ่ายเลขานุการ คทช. โดยมี นายพุฒิพงศ์ สุรพฤกษ์ รองเลขาธิการ สผ. เข้าร่วมงานดังกล่าว รวมทั้งผู้บริหารสังกัดกระทรวงทรัพยากรธรรมชาติและสิ่งแวดล้อม หน่วยงานภาครัฐ ภาคเอกชน องค์กรปกครองส่วนท้องถิ่น ประชาชน และสื่อมวลชน จํานวนประมาณ ๑,๐๐๐ คน
รัฐบาลไทย-ข่าวทำเนียบรัฐบาล-มาตรการช่วยเหลือเกษตรกรที่ประสบภัยแล้ง
วันพุธที่ 28 สิงหาคม 2562
มาตรการช่วยเหลือเกษตรกรที่ประสบภัยแล้ง
วันพุธที่ 28 สิงหาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการช่วยเหลือเกษตรกรรายย่อยและเกษตรกรที่ประสบภัยแล้ง 13 จังหวัด โดย ธ.ก.ส. ลดดอกเบี้ยเงินกู้ภัยแล้ง พักหนี้ภัยแล้ง ให้สินเชื่อเพื่อช่วยเหลือผู้ประสบภัย และสนับสนุนทุนค่าปลูกข้าวนาปี ปีการผลิต 2562/2563 พร้อมทั้งขอความร่วมมือเกษตรกรเพาะปลูกพืชที่สอดคล้องกับพื้นที่ ปริมาณน้ํา แผนที่การเกษตรกร หรือ Agri-map และความต้องการของตลาด นอกจากนี้ ยังจะผลิตปุ๋ยเคมีแบบสั่งตัดเพื่อจัดการธาตุอาหารของพืชเฉพาะพื้นที่ โดยนําข้อมูลชุดดินและธาตุอาหารในดินไปประกอบการตัดสินใจเลือกสูตรปุ๋ย พร้อมทั้งกําชับให้หน่วยงานที่เกี่ยวข้องติดตามสถานการณ์น้ําอย่างใกล้ชิด และบูรณาการความร่วมมือเพื่อให้ความช่วยเหลือประชาชนที่ได้รับผลกระทบอย่างทันท่วงที
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมการจัดหางาน วางแผนการจัดส่งแรงงานไทย 4 เดือน หลังสถานการณ์โควิด-19 [กระทรวงเเรงงาน]
วันพุธที่ 10 มิถุนายน 2563
กรมการจัดหางาน วางแผนการจัดส่งแรงงานไทย 4 เดือน หลังสถานการณ์โควิด-19 [กระทรวงเเรงงาน]
กรมการจัดหางาน วางแผนการจัดส่งแรงงานไทย 4 เดือน หลังสถานการณ์โควิด-19
นายสุชาติ พรชัยวิเศษกุล อธิบดีกรมการจัดหางาน เปิดเผยถึงข้อสั่งการของนายกรัฐมนตรีเรื่องการจัดส่งแรงงานไทยไปทํางานต่างประเทศ โดยมอบหมายให้กรมการจัดหางานเร่งเตรียมความพร้อมในการจัดส่งแรงงานไทยไปทํางานต่างประเทศให้ได้รับประโยชน์สูงสุด นั้น กรมการจัดหางานได้วางแผนการจัดส่งแรงงานไทยไปทํางานต่างประเทศในช่วงภายหลังสถานการณ์โควิด-19 ในช่วงเดือนมิถุนายน-กันยายน 2563 ตั้งเป้าหมาย จํานวน 52,253 คน โดยตลาดแรงงานที่คาดว่าจะจัดส่งไปทํางาน ได้แก่ ภูมิภาคเอเชีย เช่น ไต้หวัน 20,120 คน ญี่ปุ่น 3,818 คน สาธารณรัฐเกาหลี 6,421 คน มาเลเซีย 2,448 คน และสิงคโปร์ 2,934 คน ภูมิภาคตะวันออกกลาง ได้แก่ อิสราเอล 2,840 คน
อธิบดีกรมการจัดหางาน กล่าวต่อว่า เนื่องจากตลาดแรงงานทั่วโลกต่างยอมรับเรื่องความมีวินัย และทักษะฝีมือของแรงงานไทยประกอบกับประเทศไทยมีการบริหารจัดการด้านการป้องกันการแพร่ระบาดของโรคโควิด-19ได้เป็นอย่างดีจนเป็นที่ยอมรับของนานาประเทศทําให้โอกาสของแรงงานไทยในการเดินทางไปทํางานต่างประเทศ ยังคงมีแนวโน้มเป็นบวก แรงงานไทยยังคงเป็นที่ต้องการของนายจ้างในต่างประเทศอย่างต่อเนื่อง โดยเฉพาะแรงงานประเภทฝีมือ และกึ่งฝีมือที่มีแนวโน้มความต้องการเพิ่มมากขึ้น เช่น สิงคโปร์ มาเลเซีย ไต้หวัน สาธารณรัฐเกาหลี ญี่ปุ่น และประเทศ ในภูมิภาคตะวันออกกลางได้แก่ สหรัฐอาหรับเอมิเรตส์ คูเวต อิสราเอล
นอกจากนี้ งานในภาคบริการและโรงแรมในต่างประเทศยังคงต้องการแรงงานฝีมือจากประเทศไทยเข้าไปทํางานด้วยข้อได้เปรียบในด้านจิตบริการและอุปนิสัย ขยัน ซื่อสัตย์ และมีวินัย แต่อย่างไรก็ตาม แรงงานไทยยังคงต้องพัฒนาด้านทักษะทางภาษาต่างประเทศ เช่น ภาษาอังกฤษ เกาหลี ญี่ปุ่น และจีน เพื่อเพิ่มโอกาสการได้งานทําในต่างประเทศ
ทั้งนี้ คาดว่าภาคเอกชนหรือบริษัทจัดหางาน/องค์กรผู้ส่งที่ได้รับอนุญาตจะมีบทบาทสําคัญในการเร่งการติดต่อกับนายจ้างในต่างประเทศ เพื่อการเดินทางเข้าสู่ตลาดแรงงานในต่างประเทศได้ภายหลังการสิ้นสุดการแพร่ระบาดของโรคโควิด-19 ซึ่งกรมการจัดหางานร่วมกับภาคเอกชน โดยสมาคมการจัดหางานไทยไปต่างประเทศ/บริษัทจัดหางาน/องค์กรผู้ส่ง มีกําหนดจะประชุมร่วมกันในวันที่ 20 มิถุนายน 2563 ณ ห้องอบรมคนหางาน ไปทํางานในต่างประเทศ ชั้น 11 อาคารสํานักงานประกันสังคมพื้นที่ 3 ภายในบริเวณกระทรวงแรงงาน เพื่อวางแผนจัดส่งแรงงานไทยไปทํางานต่างประเทศในช่วงครึ่งหลังของปี 2563 ภายหลังสถานการณ์การแพร่ระบาดของโรคโควิด 19 ได้คลี่คลายลง
รัฐบาลไทย-ข่าวทำเนียบรัฐบาล-รัฐบาลเชื่อมโยงการผลิตข้าว กข43 และผลิตภัณฑ์น้ำนมข้าว
วันศุกร์ที่ 20 กรกฎาคม 2561
รัฐบาลเชื่อมโยงการผลิตข้าว กข43 และผลิตภัณฑ์น้ํานมข้าว
สหกรณ์การเกษตรและกลุ่มวิสาหกิจจะรับซื้อข้าว กข43 จากเกษตรกรภายใต้ระบบนาแปลงใหญ่ในราคานําตลาด 10,000 ตัน และแปรรูปเป็นผลิตภัณฑ์น้ํานมข้าว
ศุกร์ที่ 20 ก.ค.61
รัฐบาลเชื่อมโยงการผลิตข้าว กข43 และผลิตภัณฑ์น้ํานมข้าว
ต่อจากนี้ไป ขอเชิญรับฟังไทยคู่ฟ้าครับ
รัฐบาลเชื่อมโยงการผลิตข้าว กข43 และผลิตภัณฑ์น้ํานมข้าว โดยสหกรณ์การเกษตรและกลุ่มวิสาหกิจจะรับซื้อข้าว กข43 จากเกษตรกรภายใต้ระบบนาแปลงใหญ่ในราคานําตลาด 10,000 ตัน และแปรรูปเป็นผลิตภัณฑ์น้ํานมข้าว พร้อมทั้งจะร่วมกับองค์การอาหารและยาเผยแพร่ฉลากผลิตภัณฑ์ข้าว กข43 เพื่อป้องกันปัญหาการแอบอ้างสรรพคุณข้าว กข43 ที่เกินจริง จัดกิจกรรมบอกรักแม่ด้วยกระเช้าผลิตภัณฑ์น้ํานมข้าวและรณรงค์บริโภคน้ํานมข้าวในช่วงเทศกาลกินเจในห้างสรรพสินค้า จัดงานเดิน-วิ่งเพื่อสุขภาพรณรงค์ให้ประชาชนเลือกซื้อสินค้าเกษตรที่มีประโยชน์และคุณภาพ โดยเฉพาะคุณประโยชน์ของข้าว กข43 และผลิตภัณฑ์น้ํานมข้าว ทั้งนี้ รัฐบาลมุ่งหวังให้ประชาชนมีสุขภาพดี และช่วยสร้างมูลค่าเพิ่มให้แก่ข้าวไทยอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี